钦定古今图书集成/理学汇编/文学典/第154卷 > 《徐师曾文体明辩》 > 《赞》
## 钦定古今图书集成/理学汇编/文学典/第154卷 > 《徐师曾文体明辩》 > 《赞》

按字书云：“赞，称美也。”字本作赞。昔汉司马相如初赞
荆轲，后人祖之，著作甚众。唐时至用以试士，则其为
世所尚久矣。其体有三：一曰杂赞，意专褒美，若诸集
所载人物、文章、书画诸赞是也。二曰哀赞，哀人之殁
而述德以赞之者是也。三曰史赞，词兼褒贬，若《史记
索隐》《东汉》《晋书》诸赞是也。刘勰有言：“赞之为体，促而”
不旷。结言于四字之句，盘桓乎数韵之辞，其颂家之
细条乎？可谓得之矣。至其谓班固之赞与此同流，则
余未敢以为然也。盖尝取而玩之，其述《替》也，名虽为
赞，而实则评论之文；其叙《传》也，词虽似赞，而实则《小
序》之语。安得概谓之赞而无辩乎？